**Gyöngyös Városi Önkormányzat Képviselő-testülete hatáskörében eljáró**

**Gyöngyös Város Polgármestere**

**13/2020. (IV.30.) önkormányzati rendelete**

**a gyermekjóléti alapellátásokról, valamint a gyermekétkeztetés**

**intézményi térítési díjáról\***

**A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, a gyermekek védelméről és a gyámügyi igazgatásról szóló 1997. évi XXXI. törvény 29. § (1) és (3) bekezdéseiben és a 147. §-ában és 151. §-ában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában biztosított feladatkörömben eljárva a következőket rendelem el:**

**I. fejezet**

**Általános rendelkezések**

**A rendelet célja és hatálya**

**1. §**

**E rendelet célja, hogy meghatározza azokat a természetbeni és személyes gondoskodást nyújtó gyermekjóléti alapellátásokat, amelyek alkalmazásával Gyöngyös Városi Önkormányzat (a továbbiakban: Önkormányzat) segítséget nyújt a gyermekek törvényben foglalt jogainak, érdekeinek érvényesítéséhez, a veszélyeztetettségük megelőzéséhez és megszüntetéséhez, a szülőknek a gyermekükről való gondoskodásához~~,~~ valamint a hiányzó szülői gondoskodást pótolja.**

**2. §**

1. **A rendelet hatálya kiterjed a gyermekvédelmi törvényben és a végrehajtásáról rendelkező kormányrendeletben foglalt általános és egyéb illetékességi szabályok szerint Gyöngyös város közigazgatási területén bejelentett lakóhellyel rendelkező**
2. **magyar állampolgárságú, valamint – ha nemzetközi szerződés másként nem rendelkezik – a letelepedett, bevándorolt, illetőleg befogadott jogállású, továbbá a magyar hatóságok által menekültként, illetve hontalanként elismert gyermekre, fiatal felnőttre és szüleire,**
3. **a szabad mozgás és tartózkodás jogával rendelkező személyek beutazásáról és tartózkodásáról szóló törvény szerint a szabad mozgás és tartózkodás jogával rendelkező személyre, amennyiben az ellátás igénylésének időpontjában a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és a három hónapot meghaladó tartózkodási jogát Gyöngyös város közigazgatási területén gyakorolja.**
4. **A rendelet hatálya kiterjed továbbá a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 21/A. § (3) bekezdés a) pontjában meghatározott ellátotti körre, valamint az Önkormányzat fenntartásában működő, a gyermekek napközbeni ellátását biztosító családi bölcsődére.**

**II. fejezet**

**Eljárási rendelkezések**

**3. §**

**A személyes gondoskodást nyújtó ellátások iránti kérelmeket a szolgáltatást biztosító intézmény vezetőjéhez kell benyújtani.**

**4. §**

**A gyermekek napközbeni ellátását biztosító intézményekbe történő felvételről az ellátást biztosító intézmény vezetője jogosult dönteni az intézmény belső szabályzatainak előírása szerint.**

**III. fejezet**

**Gyermekjóléti alapellátások formái**

**5. §**

1. **A gyermekvédelmi törvényben meghatározott egyes ellátási formák közül az Önkormányzat a következő személyes gondoskodást nyújtó ellátásokat biztosítja:**
2. **gyermekjóléti szolgáltatás,**
3. **gyermekek napközbeni ellátása**

**ba) bölcsődei ellátás**

**bb) családi bölcsőde**

**bc) bölcsődei játszócsoport és időszakos gyermekfelügyelet**

**bd) óvodai ellátás,**

1. **családok átmeneti otthona,**
2. **gyermekek átmeneti otthona.**
3. **Az (1) bekezdésben meghatározott ellátások közül az a) és a c)-d) pontban meghatározott ellátásokat Gyöngyös Körzete Kistérség Többcélú Társulása biztosítja. Ezen szolgáltatásokról, igénybevételük szabályairól külön jogszabály rendelkezik.**

**IV. fejezet**

**Gyermekek napközbeni ellátása**

**6. §**

1. **Az Önkormányzat a Gyvt. 41. §-ában foglaltak alapján szervezi és biztosítja a gyermekek napközbeni ellátását a bölcsődében, a családi bölcsődében és az óvodában.**
2. **A gyermekek napközbeni ellátásának igénylése, biztosítása, az (1) bekezdésben foglalt intézménytípusokban történhet**
3. **kérelemre (szülő, védőnő, pedagógus, gyermekjóléti szolgálat), vagy**
4. **a jegyző által folytatott eljárás során tett intézkedésre, vagy**
5. **a gyámhatósági eljárás során tett intézkedésre.**
6. **Az ellátásra jogosultság megállapításáról, valamint a személyi térítési díjról a bölcsőde, a családi bölcsőde és az óvoda esetében az intézményvezetők jogosultak dönteni.**
7. **Az ellátás igénybevételéért a törvényes képviselő a gyermekek védelméről és a gyámügyi igazgatásról szóló törvényben, illetve személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló kormányrendeletben és e rendeletben foglaltak alapján személyi térítési díjat köteles fizetni.**
8. **Ha a bölcsődei, családi bölcsődei, illetve óvodai ellátást betegség vagy más ok miatt a jogosult nem veszi igénybe, a távolmaradást az önkormányzati intézmény házirendjében előírtak szerint az intézményvezetőnél be kell jelenteni. A bejelentést követő naptól a kötelezett a távolmaradás idejére mentesül a személyi térítési díj fizetésének kötelezettsége alól. Az intézménybe való visszatérést – az étkeztetés teljes körű biztosítása érdekében – az intézmény vezetőjénél a törvényes képviselőnek jelezni kell. A törvényes képviselő kérelmére – a gyermek igazolt távolléte esetén – az intézménynek az étkeztetést elvitellel is biztosítani kell.**
9. **A bölcsődei, a családi bölcsődei, illetve az óvodai ellátást igénybe vevő gyermek (5) bekezdés szerinti távolmaradása esetén, ha az adott hónapra fizetendő személyi térítési díj összege kevesebb, mint a már befizetett összeg, a többletet a következő fizetés alkalmával be kell számítani, vagy vissza kell fizetni. Ha a fizetendő személyi térítési díj összege növekszik, a befizetett és a ténylegesen fizetendő összeg különbözetét visszamenőleg kell megfizetni.**
10. **A bölcsődében, családi bölcsődében egy gondozási napra fizetendő intézményi térítési díj ellátottanként 250 Ft.**
11. **Az Önkormányzat a bölcsődei játszócsoport és időszakos gyermekfelügyelet óradíját 400 Ft-ban állapítja meg.**
12. **A családi bölcsődében ellátott gyermekek személyi térítési díjának megállapításánál a Gyvt. 150. § (6) bekezdését kell alkalmazni.**

**V. fejezet**

**Gyermekétkeztetés**

**7. §**

1. **Az Önkormányzat a gyermekétkeztetést, mint természetbeni ellátást a Gyvt. 21/A. § (1) bekezdésben foglaltaknak megfelelően biztosítja.**
2. **A személyi térítési díjról az óvodában az intézményvezető, valamint az általános és középiskolákban, illetve a kollégiumok esetében a Gyvt. szerinti étkezés biztosítására kötelezett által kijelölt személy jogosult dönteni. A gyermek törvényes képviselőjének a személyi térítési díj megállapítása iránti kérelmet és a kedvezményes étkezés igazolására szolgáló iratokat a Gyöngyösi Közös Önkormányzati Hivatal Közigazgatási és Intézményirányítási Igazgatóságára kell benyújtani. A személyi térítési díj tárgyában hozott döntéssel szemben a közlést követő 15 napon belül Gyöngyös Városi Önkormányzat Egészségügyi, Szociális és Lakásügyi Bizottságának címzett, de a Gyöngyösi Közös Önkormányzati Hivatal Közigazgatási és Intézményirányítási Igazgatóságához benyújtott illetékmentes fellebbezéssel lehet élni.**
3. **Az ellátás igénybevételéért a törvényes képviselő a gyermekek védelméről és a gyámügyi igazgatásról szóló törvényben, illetve személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló kormányrendeletben és e rendeletben foglaltak alapján személyi térítési díjat köteles fizetni.**
4. **Ha az óvodai, az iskolai és a kollégiumi étkezést betegség vagy más ok miatt a jogosult nem veszi igénybe, azt az étkezést biztosító szolgáltató képviselőjénél, legkésőbb a távolmaradás napján be kell jelenteni. A bejelentést követő naptól a kötelezett a távolmaradás idejére mentesül az óvodában, az iskolában, illetve a kollégiumban a személyi térítési díj fizetésének kötelezettsége alól. Az intézménybe való visszatérést – az étkeztetés teljes körű biztosítása érdekében – a szolgáltató képviselőjénél a törvényes képviselőnek jelezni kell. Az intézménynek a törvényes képviselő kérelmére – a gyermek igazolt távolléte esetén – az étkeztetést elvitellel is biztosítani kell.**
5. **Az óvodás, az iskolás és a kollégiumban elhelyezett gyermek (4) bekezdés szerinti távolmaradása esetén, ha a tárgy hónapra fizetendő személyi térítési díj összege kevesebb, mint a már befizetett összeg, a többletet a következő fizetés alkalmával be kell számítani, vagy vissza kell fizetni. Ha a fizetendő személyi térítési díj összege növekszik, a befizetett és a ténylegesen fizetendő összeg különbözetét visszamenőleg kell megfizetni.**

**VI. fejezet**

**Vegyes rendelkezések**

**8. §**

1. **Az étkeztetés intézményi térítési díjait a rendelet melléklete tartalmazza.**
2. **A Gyvt. 21/C. §-ban foglaltak értelmében az Önkormányzat a törvényes képviselő kérésére szünidei gyermekétkeztetés keretében ingyenes déli meleg főétkezést biztosít a hátrányos és halmozottan hátrányos helyzetű gyermekek részére.**
3. **Az ingyenes étkezésben részesülő gyermek törvényes képviselőjének bejelentési kötelezettsége van a távolmaradás napján és a visszatérést megelőző első munkanapon az intézmény, illetve a szolgáltató felé.**
4. **A gyermekek napközbeni ellátása keretében megállapított személyi térítési díj további csökkentése az Önkormányzat Képviselő–testületének a pénzbeli és természetbeni szociális ellátásokról szóló 9/2015. (II.27.) önkormányzati rendelet 16. §-a figyelembe vételével történik.**
5. **A személyi térítési díjak meg nem fizetése esetén – a hátralék felhalmozódásának csökkentése érdekében – az alábbiakat kell érvényesíteni:**
6. **Az iskolák tanulói esetében a térítési díj tárgy hónap 20. napjáig történő meg nem fizetése esetén a beszedéssel megbízottnak – a törvényes képviselőnek küldött írásbeli felszólítása mellett – a háromszori étkeztetést egyszeri étkeztetésre (csak ebédre) kell módosítania.**
7. **Legalább két havi térítési díj hátralék fennállása esetén a gyermek az óvodai, az iskolai, illetve a kollégiumi étkeztetésből kizárható. Az étkezési térítési díj hátralék rendezését követően a gyermek, a tanuló részére a 7. § (1) bekezdés szerinti ellátást biztosítani kell. A Gyöngyösi Közös Önkormányzati Hivatal Közigazgatási és Intézményirányítási Igazgatóság által a törvényes képviselő ismételt, eredménytelen felszólítását követően a hátralék behajtásáról a Gyöngyösi Közös Önkormányzati Hivatal Pénzügyi és Költségvetési Igazgatósága gondoskodik.**
8. **A hátralék részletfizetés keretében történő rendezéséről – a törvényes képviselő írásos kérelme alapján – a bölcsődei és az óvodai ellátást igénybe vevő gyermekek esetében a bölcsődék és az óvoda intézmény vezetői, az iskolák és a kollégiumok tanulói tekintetében a Gyöngyösi Közös Önkormányzati Hivatal Közigazgatási és Intézményirányítási Igazgatóság igazgatója dönt.**

**VII. fejezet**

**Záró rendelkezések**

**9. §**

1. **E rendelet a koronavírus okozta megbetegedés miatti veszélyhelyzet megszűnését követő hónap első napján lép hatályba.**
2. **Hatályát veszti a Gyöngyös Város Képviselő-testületének a gyermekjóléti alapellátásokról, valamint gyermekek napközbeni ellátását biztosító étkezés intézményi térítési díjáról szóló 14/2017. (III.31.) önkormányzati rendelete.**

**Hiesz György dr. Kozma Katalin**

**polgármester jegyző**

***A rendeletet Gyöngyös Város Polgármestere fogadta el 2020. április 30-án.***

*1. melléklet a gyermekjóléti alapellátásokról, valamint a gyermekétkeztetés*

*intézményi térítési díjáról szóló 13/2020.(IV.30.)önkormányzati rendelethez*

**Intézményi gyermekétkeztetés és családi bölcsőde szolgáltatás keretében biztosított**

**étkeztetés napi intézményi térítési díjai**

|  |  |  |  |  |  |  |
| --- | --- | --- | --- | --- | --- | --- |
| **---------------------------------------------------------------------------------------------------------------------------------------------------------** | | | | | | |
|  |  | **Ellátási formák megnevezése** |  |  |  |  |
| **---------------------------------------------------------------------------------------------------------------------------------------------------------** | | | | | | |
| 1. Intézményi gyermekétkeztetés | | |  |  |  |  |
|  |  |  | Nyersanyag- költség | ÁFA (kerekítve) | Fizetendő összeg (0-ra ill. 5-re kerekítve) | |  |
| a | ) | Bölcsődében elhelyezett gyermekek | 387 Ft | 105 Ft | 490 Ft | /nap |
| b | ) | Óvodás korú gyermekek | 440 Ft | 119 Ft | 560 Ft | /nap |
| c | ) | Általános iskolás korú gyermekek napi egyszeri étkezés | 397 Ft | 107 Ft | 505 Ft | /nap |
| d | ) | Általános iskolás korú gyermekek napi háromszori étkezés | 579 Ft | 156 Ft | 735 Ft | /nap |
| e | ) | Gimnázium általános iskolás korú gyermekek napi egyszeri étkezés | 397 Ft | 107 Ft | 505 Ft | /nap |
| f | ) | Gimnázium általános iskolás korú gyermekek napi háromszori étkezés | 579 Ft | 156 Ft | 735 Ft | /nap |
| g | ) | Gimnázium középiskolás korú gyermekek napi egyszeri étkezés | 448 Ft | 121 Ft | 570 Ft | /nap |
| h | ) | Szakgimnáziumos, szakközépiskolás, szakiskolás gyermekek napi egyszeri étkezés | 448 Ft | 121 Ft | 570 Ft | /nap |
| i | ) | Kollégiumi ellátás napi háromszori étkezés (Egri SzC-JASZI Kollégium) | 977 Ft | 264 Ft | 1 240 Ft | /nap |
|  |  | ia) reggeli | 241 Ft | 65 Ft | 305 Ft | /nap |
|  |  | ib) ebéd | 448 Ft | 121 Ft | 570 Ft | /nap |
|  |  | ic) vacsora | 288 Ft | 78 Ft | 365 Ft | /nap |
| j | ) | Kollégiumi ellátás napi háromszori étkezés (Mátrafüredi Hanák Kolos Kollégium) | 795 Ft | 215 Ft | 1 010 Ft | /nap |
|  |  | ja) reggeli | 193 Ft | 52 Ft | 245 Ft | /nap |
|  |  | jb) ebéd | 342 Ft | 92 Ft | 435 Ft | /nap |
|  |  | jc) vacsora | 260 Ft | 70 Ft | 330 Ft | /nap |
|  |  |  |  |  |  |  |
| 2. Családi bölcsőde étkeztetés | | |  |  |  |  |
|  |  |  |  |  |  |  |
|  |  | Családi bölcsődében elhelyezett gyermekek | 387 Ft | 105 Ft | 490 Ft | /nap |
|  |  |  |  |  |  |  |
|  |  |  |  |  |  |  |
| *A feltüntetett intézményi térítési díjak 27%-os ÁFA-t tartalmaznak.* | | | | | | |
| *A speciális étkeztetés intézményi térítési díjai megegyeznek a normál étkeztetés intézményi térítési díjával.* | | | | | | |